**2023 M. LIETUVOS ŠAUDYMO SPORTO JAUNUČIŲ
 KOMANDINIO-ASMENINIO ČEMPIONATO PNEUMATINIAIS GINKLAIS**

**NUOSTATAI**

1. **TIKSLAS IR UŽDAVINIAI:**
	1. Organizuoti ir skatinti Lietuvos šaudymo sporto mėgėjų aktyvumą šaudymo sporto veikloje;
	2. Sukurti palankias konkurencines sąlygas tobulėti sportininkų meistriškumui.
2. **DALYVIAI:**
	1. Varžybose dalyvauja sporto mokymo įstaigų, klubų komandos.
	2. Sportininkų amžius: 2007 g.m. ir jaunesni.
	3. Lietuvos jaunučių komandiniame – asmeniniame čempionate kiekvienoje ginklo, merginų ir vaikinų rungtyje, komandą sudaro 3 šauliai. Jaunučių komandiniame čempionate gali dalyvauti neribotas kiekis miestų ir rajonų komandų. Komandinėse varžybose leidžiama registruoti nepilnos sudėties komandą. Dalyviai patekę į komandų sudėtį, dalyvauja ir asmeninėje įskaitoje.
3. **VARŽYBŲ ORGANIZAVIMAS:**
	1. Varžybų rengėjas – Lietuvos šaudymo sporto sąjunga.
	2. Varžybų vieta - Kauno sporto mokyklos „Gaja“ pneumatikos šaudykla, adresu Partizanų g. 180, Kaunas.
	3. Varžybų vyriausiasis teisėjas – Virginija Pabalienė. Vyr. sekretorius – Virginija Karandienė.
4. **VARŽYBŲ VYKDYMAS**
	1. Varžybos vykdomos **2023 m. kovo 30-31 d.** Visų varžybų pradžia 10 val.
		1. Kovo 30 d. dalyvauja pistoleto ir šautuvo rungtys.
		2. Kovo 31 d. dalyvauja pistoleto ir šautuvo rungtys.
	2. Jaunučių komandiniame čempionate atliekami pratimai:

Mergaitės – šautuvu ir pistoletu, į popierinius taikinius 30 šūvių;

Berniukai – šautuvu ir pistoletu į popierinius taikinius 30 šūvių.

Jaunučių asmeniniame čempionate atliekami pratimai:

Mergaitės – šautuvu ir pistoletu, į popierinius taikinius 30 šūvių;

Berniukai – šautuvu ir pistoletu į popierinius taikinius 30 šūvių.

* 1. Registracija: vykdoma elektroniniu paštu **iki 2023 m. kovo 27 d.** (dalyvių sąrašas siunčiamas el.paštu virginijakarandiene@gmail.com ir pabalienevirginija0@gmail.com . Iš anksto neregistruotiems dalyviams startuoti nebus leidžiama.
	2. Apie registruotus, tačiau nestartuojančius šaulius, privaloma informuoti varžybų vyriausiąjį teisėją ir sekretorių el. paštu) vėliausiai **iki 2023 m. kovo 29 d.** Neregistruotam dalyviui galima startuoti sumokėjus papildomą fiksuotą 10 Eurų startinio mokesčio nuobaudą, kaip tai yra numatyta Lietuvos šaudymo sporto sąjungos Kulkinio šaudymo komiteto 2016 m. gruodžio 18 d. posėdžio protokole Nr. KŠK 16/7.
	3. Varžybų dieną komandos vadovas teisėjų kolegijai turi pateikti:
		1. Vardinę paraišką su sporto medicinos įstaigos gydytojo pažyma arba pateikiamas galiojantis vardinis sveikatos pažymėjimas.
		2. Instruktažo protokolą, su dalyvių parašais, kad su varžybų taisyklėmis ir saugaus elgesio su ginklais taisyklėmis susipažinę.
1. **DALYVIŲ APDOVANOJIMAS**
	1. Lietuvos asmeninio čempionato nugalėtojai ir prizininkai kiekvienoje rungtyje apdovanojami atitinkamais medaliais ir diplomais;
	2. Visi čempionato nugalėtojai ir prizininkai apdovanojami čempionato metu.
2. **BENDRA INFORMACIJA**
	1. Kelionės, nakvynės išlaidas apmoka siunčianti organizacija. LŠSS užtikrina teisėjavimą.
	2. **LŠSS nariai, norintys dalyvauti oficialiose LŠSS varžybose 2023 metais, privalo sumokėti kasmetinį starto mokestį iki dalyvavimo varžybose datos:**
		1. Sporto mokyklose tarifikuotiems sportininkams priklausomai nuo amžiaus:
* 16 metų ir jaunesniems – 5 €;
* 17 - 20 metų – 10 €;
* 21 metų ir vyresniems – 20 €;
	+ 1. Kitiems fiziniams asmenims – 20 €;
	1. Olimpinių rinktinių nariai nuo starto mokesčio atleidžiami.
	2. Starto mokestį pervesti į LŠSS (įm. k. 191683884) a/s LT277300010000631816, esančią AB Bankas Swedbank banke.
	3. Nuostatai gali būti keičiami.
	4. Dalyvaudamas varžybose šaulys sutinka, kad Lietuvos šaudymo sporto sąjunga rinktų ir tvarkytų šaulio asmens duomenis, reikalingus varžybų registracijai, įskaitant, bet neapsiribojant šia informacija: vardą, pavardę, asmens kodą, adresą, elektroninio pašto adresą bei kitus reikalingus duomenis, atvaizdą, pateiktus dokumentus arba dokumentų kopijas. Šią informaciją Lietuvos šaudymo sporto sąjunga gali naudoti bet kurioje savo veikloje, susijusioje su pasirengimu ir dalyvavimu 2023 m. sezono varžybose, bei perduoti reikalingą informaciją varžybų organizatoriams, siekiant sudaryti sąlygas šauliui dalyvauti šiose varžybose. Lietuvos šaudymo sporto sąjunga patvirtina, kad informacija, susijusi su asmens duomenimis, atvaizdu ir pateikti dokumentai arba dokumentų kopijos bus naudojamos tik pasirengimo ir dalyvavimo 2023 m. sezono varžybose, saugoma ir sunaikinta vadovaujantis Bendrųjų dokumentų saugojimo terminų rodyklės nuostatomis.
	5. Vadovaujantis Tarptautinės šaudymo sporto federacijos (ISSF) 6.19 punkto taisyklėmis, šauliai, dalyvaujantys treniruotėje, šaudantys, atrankos, kvalifikacinėse ar finalinėse varžybose, **dalyvaujantys apdovanojimuose PRIVALO dėvėti tvarkingą aprangą** (pageidautina – rinktinės, komandos apranga), dėvėti sportinius batelius. Tuose pačiuose renginiuose dalyvaujantis treneris taip pat turi dėvėti tvarkingą sportinę aprangą arba aprangą, neprieštaraujančią ISSF taisyklių reikalavimams.
	6. Šaulys negali dėvėti džinsų, kamufliažinės aprangos, marškinėlių/palaidinės be rankovių, per trumpų marškinėlių, marškinėlių su gilia iškirpte, per trumpų šortų, apiplyšusių/netvarkingai nukirptų šortų, įvairaus tipo sandalų, kelnių su skylėmis ar lopais, sportinių marškinėlių su netinkamais užrašais.
	7. Lietuvos komandinis – asmeninis čempionatas yra viešas renginys, kuriame gali būti filmuojama ir fotografuojama.
	8. Filmuota ar fotografuota medžiaga yra platinama žiniasklaidoje ar internete.